Centre 200

Centre 200 je hokejový štadión v meste Sydney v kanadskej provincii Nové Škótsko. Je domovskou arénou tímu Cape Breton Screaming Eagles, účastníkovi QMJHL. Štadión bol v roku 2003 spolu s halifaxskou arénou Halifax Metro Centre spoluusporiadateľom Majstrovstiev sveta v ľadovom hokeji hráčov do 20 rokov. V roku 2008 bol miestom konania Subway Super Series, každoročného stretnutia nádejí kanadského a ruského hokeja. Aréna je tiež miesto, kde sa konajú koncerty a spoločenské podujatia. Modernizáciu arény za prispenia klubu, miestnej a federálnej vlády oznámil starosta obce v roku 2009. Medzi decembrom 2013 a januárom 2014 slúžilo Centre 200 ako jedno z hostiteľských miest pre World U-17 Hockey Challenge 2014, kde tím USA porazil vo finále tím Pacific 4:0. V roku 2018 sa v aréne konali koncerty Bryana Adamsa a skupiny Chicago. Referencie Externé odkazy Oficiálna stránka Zdroj Tento článok je čiastočný alebo úplný preklad článku Centre 200 na anglickej Wikipédii.